BM กำไร Q2/60 ลดลง 21.91% มาที่ 8.09 ลบ. หลังราคาเหล็กพุ่งสูง
BM กำไร Q2/60 ลดลง 21.91% มาที่ 8.09 ลบ. จากปีก่อนมีกำไร 10.35 ลบ. หลังราคาเหล็กพุ่งสูง ขณะที่งวด 6 เดือนกำไรลดลง 32.49% มาที่ 16.07 ลบ. จากปีก่อนมีกำไร 23.80 ลบ. 
15 ส.ค. 2560

บริษัท บางกอกชีทเม็ททัล จำกัด (มหาชน) หรือ BM รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยบริษัทมีต้นทุนขายและบริการ สาหรับงวดสามเดือนสิ้นสุดวันที่ 30 มิถุนายน 2560 เท่ากับ 167.80 ล้านบาท เพิ่มขึ้น 19.50 ล้านบาท หรือเพิ่มขึ้นคิดเป็นร้อยละ 13.15 เมื่อเทียบกับช่วงเดียวกันของปีก่อนหน้า โดยต้นทุนขายและบริการเพิ่มขึ้นเนื่องจากราคาเหล็กซึ่งเป็นวัตถุดิบหลักในการผลิตได้ปรับตัวเพิ่มขึ้นมากเมื่อเทียบกับช่วงเดียวกันของปีก่อนหน้า
ทั้งนี้ บริษัทมีกำไรขั้นต้นไม่รวมรายได้อื่น สำหรับงวดสามเดือนสิ้นสุดวันที่ 30 มิถุนายน 2560 เท่ากับ 35.19 ล้านบาท คิดเป็นอัตรากำไรขั้นต้นร้อยละ 17.34 เมื่อเทียบกับช่วงเดียวกันของปีก่อนหน้าที่บริษัทมีกำไรขั้นต้นไม่รวมรายได้อื่น เท่ากับ 44.31 ล้านบาท คิดเป็นอัตรากำไรขั้นต้นร้อยละ 23.01 โดยการลดลงของกำไรขั้นต้นและอัตรากำไรขั้นต้น เป็นผลมาจากการปรับตัวเพิ่มขึ้นของราคาเหล็กซึ่งเป็นวัตถุดิบหลักของการผลิตสินค้า โดยทางบริษัทไม่สามารถปรับราคาขายสินค้าบางส่วนได้ทันตามราคาเหล็กที่ปรับเพิ่มขึ้น ประกอบกับการแข่งขันด้านราคาจากผู้ประกอบการรายอื่นในตลาด